מה תעשה טלגרם במקום להשיק מטבע דיגיטלי?
תתחיל להציג פרסומות
עו"ד יהונתן קלינגר מהתנועה לזכויות דיגיטליות אומר בשיחה עם גיקטיים כי בכל מה שקשור לפרטיות, יש 2 צדדים במשוואה: "בצד אחד יש את ווטאסאפ וטלגרם, חברות מסחריות עם אינטרסים כלכליים. וואטסאפ רוצה לשתף את המידע בתוך המערכת הכלכלית של פייסבוק, להקים חנויות ולהשתמש במידע לצורך מתן שירותי פרסום ומכירה. היא גם אפליקציית תשלומים בחלק מהעולם המתפתח והולכת להחליף שירותי בנקאות. לצורך כך היא צריכה הרבה מאוד מידע". אבל לדברי קלינגר, גם טלגרם מונעת משיקולי רווח: "טלגרם ניסתה לבצע הנפקה של מטבע לא מזמן והייתה חייבת לבטל את זה בגלל הרגולטור האמריקאי. בעקבות זאת היא תתחיל להציג פרסומות, מה שידרוש ממנה גם לאסוף מידע". מהעבר השני, טוען קלינגר, נמצאת סיגנל, שמופעלת על ידי עמותה שלא למטרות רווח ולא אוספת מידע בכלל. לדבריו, גם אצל פייסבוק וגם אצל טלגרם כל הסכם כיום "כתוב על הקרח": "מחר יכול לבוא קונה חדש ולשנות את ההסכם, או עריץ אחר שישנה את איסוף המידע. ואז אין הרבה ברירה. העובדה שסיגנל מופעלת על ידי עמותה מונעת מזה להתרחש".
טלגרם תציג פרסומות במקום להשיק מטבע דיגיטלי.